

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 2. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 3. Prijímateľ | Základná škola, Ulica Eliáša Lániho 261/7, 014 014 Bytča |
| 4. Názov projektu | Moderné vzdelávanie |
| 5. Kód projektu ITMS2014+ | 312011V945 |
| 6. Názov pedagogického klubu | Klub pre rozvíjanie čitateľskej gramotnosti |
| 7. Dátum stretnutia pedagogického klubu | 14. októbra 2019 |
| 8. Miesto stretnutia pedagogického klubu | ZŠ, E. Lániho 261/7, 014 01 Bytča |
| 9. Meno koordinátora pedagogického klubu | Mgr. Alena SLÁDKOVÁ |
| 10. Odkaz na webové sídlo zverejnenej správy | www.zselaniho.sk |

|  |
| --- |
| 11. **Manažérske zhrnutie:**   * Čitateľská gramotnosť ako základná kompetencia * Východiská, ciele a plán práce klubu ČIG * Medzinárodné štúdie PIRL a PISA * Testovanie 9 –ciele národných testovaní, špecifiká štandardizovaných testov * Analýza výsledkov školy za školský rok 2018/2019 * Analýza testových úloh podľa obsahu a náročnosti * Testy obsahujúce úlohy zamerané na čitateľskú gramotnosť pre jednotlivé ročníky * Odporúčania pre členov klubu   **Kľúčové slová:** čítanie, čitateľská gramotnosť, národné testovania, rozvíjanie čitateľskej gramotnosti, čítanie s porozumením |
| 12. **Hlavné body, témy stretnutia, zhrnutie priebehu stretnutia:**    Súčasná spoločnosť čoraz viac potrebuje ľudí, ktorým je samozrejmá kompetencia porozumieť textom v rôznych situáciách, vnímať kontext prečítaného, vedieť vyvodiť záver z prečítaného a pretransformovať ho do každodenného života. Preto musíme klásť dôraz na efektívny a cieľavedomý rozvoj čitateľskej gramotnosti žiakov na 1. i 2.stupni základnej školy. Zároveň musíme vytvoriť priestor na rozvíjanie pedagogických kompetencií vyučujúcich materinského jazyka i cudzích jazykov.  **Forma:** prednáška formou prezentácie, ktorú predniesla koordinátorka klubu, následná debata, analýza úloh Testovania 9, brainstorming  **Členovia Klubu pre rozvíjanie ČIG sa na stretnutí venovali nižšie uvedeným témam:**  **1. Vypracovanie plánu práce klubu**  Koordinátorka predložila členkám víziu klubu a jeho cieľ - vytvoriť priestor pre pedagógov, kde by mohli prerokúvať otázky svojich vyučovacích predmetov, v ktorých podstatnú zložku tvorí čitateľská gramotnosť. Cieľom je vzájomná výmena skúseností pedagógov, ich komparácia, poskytovanie spätnej väzby na odbornej úrovni, hľadanie nových, moderných foriem a metód práce na dosahovanie čo najlepších výchovno-vzdelávacích výsledkov.  Zároveň predložila návrh plánu práce klubu, ktorý vychádza zo špecifických pomerov školy, vnútorných potrieb školy, žiakov a pedagogických zamestnancov.  **2. Spresnenie pracovných aktivít jednotlivých členov**  Mgr. Sládková predstavila členkám klubu svoj návrh ich participovania pri fungovaní klubu. Členky samy kreatívne navrhli možnosti efektívnej práce klubu, aktivity, ktorými by mohli individuálne prispieť, zdroje, z ktorých možno čerpať, metódy a formy práce, spôsoby prezentácie zistení a návrhov na zvyšovanie úrovne ČIG a spôsoby aplikácie v praxi.  **3.** **Schválenie plánu práce**  Koordinátorka klubu na základe pripomienok členiek doplnila a aktualizovala návrh plánu práce. Taktiež doplnila možnosti východiskových zdrojov pri skúmaní počiatočného stavu aj možnosti pri aplikácii návrhov na zefektívnenie v praxi.  **4.** **Zisťovanie úrovne čitateľskej gramotností žiakov**  Členky klubu si za východiskové štúdie zisťovania úrovne ČIG žiakov zvolili:   * **Medzinárodné štúdie PIRL a PISA**, ktoré porovnávajú výkony žiakov rozličných krajín. Žiaci SR v nich dosiahli veľmi neuspokojivé výsledky v oblasti čítania s porozumením. * **Národné celoplošné testovania Testovanie 9 (Monitor)**   Do štandardizovaných testov zo SJL sa začali od roku 2002 zámerne vkladať úlohy zamerané na čítanie s porozumením. Postupne sa podiel takto zameraných úloh zvyšoval, až presiahol 50%-nú zastúpenosť v teste. Je preto nevyhnutné zamerať pozornosť na túto oblasť prípravy žiakov.   * **Analýza výsledkov T9 v SJLza školský rok 2018/2019 a analýza testových úloh podľa obsahu a náročnosti** * Úspešnosť školy – 59 %-výsledky oboch tried, jednotlivcov, najúspešnejšie a najmenej úspešné úlohy, * Celoslovenský priemer –62,3 %, * Zastúpenie zložiek –jazyková zložka – 9 testových úloh (36%), **literárna zložka – 7 úloh (28%), čítanie s porozumením – 9 úloh (36%)** , * Obtiažnosť – 9 úloh bolo stredne obtiažnych, len 1 úloha bola obtiažna, * Problémom sú aj úlohy so zápornými pokynovými slovesami (vyplýva/nevyplýva) a úlohy, ktoré sú sformulované negatívne (ktoré tvrdenie je/nie je pravdivé, správne). * **Testy obsahujúce úlohy zamerané na čitateľskú gramotnosť pre jednotlivé ročníky** - ich prípravu, realizáciu a následnú analýzu s vyhodnotením si členky rozdelili medzi sebou. Cieľom je zistiť aktuálnu úroveň čitateľských kompetencií žiakov, ktoré bude slúžiť ako východiskový stav. Hľadaním možností na zefektívnenie nácviku čitateľských zručností žiakov, ich aplikáciou vo vyučovacom procese sa budú snažiť tento stav zlepšiť, čo by mali ukázať opakované testy nielen na konci školského roka, ale i priebežne po vytýčených časových etapách. |
| 13. **Závery a odporúčania:**  Práca s informačnými východiskovými textami by mala byť povinnou súčasťou vyučovania každého školského predmetu. Východiskom na plánovanie rozvíjania čitateľskej gramotnosti je analýza výsledkov žiakov v čitateľskej gramotnosti -výsledky medzinárodných i národných meraní a analýza výstupov žiakov.  Odporúčania pre členov klubu na rozvoj čitateľskej gramotnosti:   * preštudovať si publikácie a zborníky venujúce sa problematike čitateľskej gramotnosti a dokument Národná stratégia zvyšovania úrovne a kontinuálneho rozvíjania čitateľskej gramotnosti, * podrobne sa oboznámiť so štruktúrou testov používaných pre Testovaní 9 a Testovaní 5, * pripraviť vstupné testy zamerané na čitateľskú gramotnosť žiakov, ich realizácia, analýza a vyhodnotenie, * definovanie problémov a nedostatkov pri vyučovaní, ktoré sú prekážkou pri rozvíjaní čitateľskej gramotnosti, * vlastné návrhy na nové, moderné formy a metódy práce, ktoré predložia na nasledujúcom stretnutí klubu. |

|  |  |  |
| --- | --- | --- |
| 14. | Vypracoval (meno, priezvisko) | Mgr. Alena SLÁDKOVÁ |
| 15. | Dátum | 16. októbra 2019 |
| 16. | Podpis |  |
| 17. | Schválil (meno, priezvisko) | PhDr. Mária TOROUSOVÁ |
| 18. | Dátum | 16. októbra 2019 |
| 19. | Podpis |  |

**Príloha:**

Prezenčná listina zo stretnutia pedagogického klubu

Príloha správy o činnosti pedagogického klubu



|  |  |
| --- | --- |
| Prioritná os: | Vzdelávanie |
| Špecifický cieľ: | Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Základná škola, Bytča, Ulica Eliáša Lániho 261/7 |
| Názov projektu: | Moderné vzdelávanie |
| Kód ITMS projektu: | 312011V945 |
| Názov pedagogického klubu | Klub pre rozvíjanie čitateľskej gramotnosti |

# PREZENČNÁ LISTINA

Miesto konania seminára/aktivity: Základná škola, Bytča, Ulica Eliáša Lániho 261/7

Dátum konania seminára/aktivity: 14.10.2019

Trvanie aktivity/seminára: od 16:00 hod do 19:00 hod

Meno koordinátora pedagogického klubu: Mgr. Alena SLÁDKOVÁ

|  |  |  |
| --- | --- | --- |
| **č.** | **Meno a priezvisko** | **Podpis** |
| 1 | Mgr. Alena SLÁDKOVÁ |  |
| 2 | Mgr. Lucia ĎURAJKOVÁ |  |
| 3 | Mgr. Angelika ZUBÁŇOVÁ |  |
| 4 | Mgr. Ivana VALIENTÍKOVÁ |  |
| 5 | Mgr. Sandra PARALIČOVÁ |  |
| 6 | Mgr. Adriana RUMANOVÁ |  |
| 7 | Mgr. Zuzana KANCNÝŘOVÁ |  |

